คําสั่งกรมบังคับคดี

ที่ 240/2549

เรื่อง การกํากับดูแลการฟื้นฟูกิจการของลูกหนี้

-----------------------

          เพื่อให้การกํากับดูแลการฟื้นฟูกิจการของลูกหนี้ เป็นไปด้วยความเรียบร้อยและ มีประสิทธิภาพยิ่งขึ้น จึงมีคําสั่งดังต่อไปนี้


ข้อ ๑ เมื่อศาลมีคําสั่งเห็นชอบด้วยแผนฟื้นฟูกิจการหรือข้อเสนอขอแก้ไขแผนฟื้นฟูกิจการ ของผู้บริหารแผนแล้ว หากปรากฏจากรายงานผลการปฏิบัติงานตามแผนของผู้บริหารแผน หรือคําร้อง ของเจ้าหนี้หรือผู้บริหารของลูกหนี้ที่ยื่นต่อเจ้าพนักงานพิทักษ์ทรัพย์ว่า ผู้บริหารแผนไม่สามารถ ชําระหนี้ให้แก่เจ้าหนี้ได้ตามกําหนดระยะเวลาที่กําหนดไว้ในแผนฟื้นฟูกิจการหรือข้อเสนอขอแก้ไขแผน ฟื้นฟูกิจการสองไตรมาสติดต่อกัน ให้เจ้าหน้าที่การเงินและบัญชีตรวจสอบและพิจารณาว่าภาพรวม ผลการดําเนินงานทางการเงินว่าลูกหนี้มีรายได้จากการขายหรือบริการ กําไรขั้นต้น กําไร/(ขาดทุนสุทธิ) ก่อนรายการพิเศษ กําไร (ขาดทุน) สุทธิหลังหักรายการพิเศษ เป็นอย่างไร ลูกหนี้ยังคงประกอบกิจการ อยู่หรือไม่ สาเหตุหรือพฤติการณ์ที่ทําให้ผู้บริหารแผนไม่สามารถชําระหนี้หรือดําเนินการตามแผนได้ ประการใด ผู้บริหารแผนชําระหนี้หรือดําเนินการตามแผนไปได้มากน้อยเพียงใด ผู้บริหารแผนยังคงมีความ สามารถชําระหนี้หรือดําเนินการตามแผนต่อไปได้หรือไม่ และผู้บริหารแผนจะสามารถแก้ไขปัญหา ดังกล่าวได้หรือไม่ อย่างไร ภายในกําหนดระยะเวลาเท่าใด รายงานเสนอต่อผู้อํานวยการส่วนจัดกิจการ ทรัพย์สินและกํากับดูแลโดยเร็วเพื่อพิจารณาและเสนอความเห็นต่อส่วนกฎหมายว่าสมควรจะดําเนินการประการใด    


ข้อ ๒ เมื่อส่วนกฎหมาย ได้รับรายงานและความเห็นจากผู้อํานวยการส่วนจัดกิจการทรัพย์สิน และกํากับดูแล ให้เจ้าพนักงานพิทักษ์ทรัพย์พิจารณาและเสนอความเห็นตามลําดับขั้นต่อผู้อํานวยการ สํานักฟื้นฟูกิจการของลูกหนี้พิจารณาดําเนินการ เว้นแต่เป็นคดีที่มีทุนทรัพย์สูงเกินกว่าห้าพันล้านบาท คดีสําคัญที่อยู่ในความสนใจของประชาชน คดีที่ผู้บริหารแผนปฏิบัติหน้าที่โดยทุจริตหรือก่อให้เกิด ความเสียหายแก่เจ้าหนี้หรือลูกหนี้หรือกระทําผิดทางอาญาเกี่ยวกับการฟื้นฟูกิจการ ให้เจ้าพนักงาน พิทักษ์ทรัพย์ พิจารณาและเสนอความเห็นตามลําดับชั้นต่ออธิบดีกรมบังคับคดีหรือรองอธิบดี กรมบังคับคดีที่ได้รับมอบหมายเพื่อพิจารณาดําเนินการตามที่เห็นสมควรต่อไป


ข้อ ๓ เมื่อผู้อํานวยการสํานักในกิจการของลูกหนี้ อธิบดีกรมบังคับคดี หรือรองอธิบดี กรมบังคับคดีที่ได้รับมอบหมาย แล้วแต่กรณี มีคําสั่งประการใด ให้เจ้าพนักงานพิทักษ์ทรัพย์เนินการตามคําสั่งนั้นโดยเร็วต่อไป อย่างช้าไม่เกิน 7 วัน นับแต่วันที่ได้รับทราบคําสั่ง ในกรณีจําเป็นหรือมีเหตุ ขัดข้องที่ไม่อาจดําเนินการได้ภายในกําหนดระยะเวลาดังกล่าว ให้เจ้าพนักงานพิทักษ์ทรัพย์รายงาน ขออนุญาตขยายระยะเวลาต่อผู้อํานวยการสํานักฟื้นฟูกิจการของลูกหนี้เพื่อพิจารณามีคําสั่งตามที่เห็น สมควรต่อไป


ข้อ ๔ ให้ผู้อํานวยการสํานักฟื้นฟูกิจการของลูกหนี้ ผู้อํานวยการส่วนกฎหมาย และผู้อํานวยการ ส่วนจัดกิจการทรัพย์สินและกํากับดูแลการฟื้นฟู กํากับดูแลและควบคุมให้เจ้าพนักงานพิทักษ์ทรัพย์ และเจ้าหน้าที่การเงินและบัญชีปฏิบัติหน้าที่ให้เป็นไปตามคําสั่งนี้โดยเคร่งครัด

          ทั้งนี้ตั้งแต่บัดนี้เป็นต้นไป


ผู้มีอํานาจลงนาม -                                                                                           สั่ง ณ วันที่ 25 พฤษภาคม พ.ศ. 2549

 

                                                                                                     (ลงชื่อ) สิรวัต จันทรัฐ

                                                                                                       (นายสิรวัต จันทรัฐ)

                                                                                                       อธิบดีกรมบังคับคดี